text: Sønderjyske politikere til taffel hos Dronningen
  15 april 2015 kl. 17.09
  Dronning Margrethe fylder 75 år torsdag. Det fejres onsdag aften med taffel på Christiansborg. Her er flere sønderjyske politikere med.
  Når Dronningen onsdag bliver fejret på Christiansborg med taffel, så er der en række sønderjyske politikere, der kommer med til fest. Blandt gæsterne finder man for eksempel finansminister Bjarne Corydon (S), som er valgt i Esbjerg. En anden gæst er skatteminister Benny Engelbrecht (S) fra Sønderborg og hans kone, Charlotte Engelbrecht, som er socialdemokratisk byrådsmedlem i Sønderborg.
  Det har Charlotte Engelbrecht delt på Instagram og Twitter, hvor hun skriver, at parret er klar til gallamiddag. Du kan se hendes billede herunder.
   
  Så er vi klar til dronningens 75 års gallamiddag #denmark #queen75
  Et billede slået op af Charlotte Riis Engelbrecht (@charlotteriisengelbrecht) den 15. Apr 2015 kl. 10:06 PDT
  
  Også Benny Engelbrecht selv fik delt den royale begivenhed på de sociale medier. Han har lagt dette billede på sit favoritmedie, Twitter:
  Så er der #Sønderborg #selfie mens vi venter på HM Dronningen #borgmester #minister #sønderjylland #margrethe75 pic.twitter.com/9luNkGcRtW
  — Benny Engelbrecht (@BennyEngelbrech) April 15, 2015
  